તાપીમિત્ર ન્યુઝ,ડોલવણ:સ્ફોટક સામગ્રી સાથે એક શખ્સને ડોલવણના પાઠકવાડી પાસેથી બાતમીના આધારે ઝડપી પાડવામાં આવ્યો છે,એસઓજી-તાપી પોલીસના જવાનો પેટ્રોલીંગમાં હતા તે સમયે અંબિકા નદી કિનારે સ્ફોટક પદાર્થ લઈને આવનાર શખ્સની ખાનગી રાહે મળેલ બાતમીના આધારે આજરોજ એટલેકે 27મી જુન નારોજ,ડોલવણના પાઠકવાડી ચેકપોસ્ટ પાસે નાકાબંધી કરી હતી તે સમય દરમિયાન બાઈક નંબર GJ-21-AS-6834 રોકી તપાસ કરતા એક પ્લાસ્ટીકની થેલી માંથી જીલેટીન ટોટા નંગ-૩,સાદી ઇલેક્ટ્રિક કેપ નંગ-૨,તથા સેફટી ફ્યુઝ ના ટુકડા નંગ-૧ મળી આવ્યા હતા તેમજ અંગ ઝડતી માંથી એક વિવો કંપનીનો મોબાઈલ ફોન મળી આવતા ગુરજીભાઈ કોટવાડીયા(ઉ. વ. ૨૪) રહે,ઉનાઈ-હરીજનવાસ,પોસ્ટ ખંબાળીયા,વાંસદા જી-નવસારી ની બાઈક અને સ્ફોટક મુદ્દામાલ સાથે અટક કરવામાં આવી છે.